Затвор
Затвор е място, където лица биват физически задържани и обикновено лишени от свобода. Затварянето в затвора е правно наказание, което може да бъде наложено от държавата (или в някои страни – щат) за извършването на престъпление.

Затварянето може да бъде в изпълнение на влязла в сила съдебна присъда или също обвиняемите в криминални престъпления могат да бъдат държани в затвора, докато изчакват съдебен процес или съдебно решение (с други думи лица, спрямо които е определена мярка за неотклонение „задържане под стража“).

Затворите могат да бъдат използвани и за политическа репресия, обикновено от авторитарни режими.

В България 
В България затворите са подчинени на Главна дирекция „Изпълнение на наказанията“. Освен изброените, има и затворнически общежития от закрит и открит тип, като в последните се настаняват затворници с леки присъди или малък остатък от присъдата, обикновено работещи на външни обекти през деня. В затворите обитателитете са разпределени на „обвиняеми и подсъдими“, т. е. с невлезли в сила присъди и осъдени. В затворите лишените от свобода търпят наказанията при строг и общ режим, като килиите се заключват само през нощта и затворниците са свободни да се движат в коридорите на съответната група през деня. Всички затворници, без значение режима, включително изолирани, наказани и доживотно осъдени, имат право на престой на открито поне по един час дневно.  Всички имат право на телевизор и радио.

Към април 2021 година в България функционират 12 затвора:
 Затвор – Белене
 Затвор – Бобов дол
 Затвор – Бургас
 Затвор – Варна
 Затвор – Враца
 Затвор – Ловеч
 Затвор – Пазарджик
 Затвор – Плевен
 Затвор – Пловдив
 Затвор – Сливен
 Затвор – София
 Затвор – Стара Загора

Поправителен дом за непълнолетни момчета съществува към към Затвор Враца, а за непълнолетни момичета – към Сливенския затвор за жени.

Видове затвори 

Затворите в България са :

Корпус т.е. някой от 12-те окръжни затвора.

Общежитие от закрит тип.

Общежитие от открит тип.

История 
Най-големият затвор в света е областният затвор в Лос Анджелис в САЩ. Най-охраняваният и труден за бягства е бил Алкатрас. Сред почти невъзможните за бягство са и руските „Полярна сова“ (зад полярния кръг, 66°48′18″ с. ш. 65°47′25″ и. д.), „Черен делфин“ (51°09′20″ с. ш. 54°59′35″ и. д.) и др.

Статистика

Затвори в различните страни

Вижте също 
 Лишаване от свобода
 Алкатрас
 Затворник

Източници

Литература 
 Мишел Фуко: Надзор и наказание. Раждането на затвора.